CELEX: 32018R0046
Language: el
Date: 2017-10-20 00:00:00
Title: Κατ' εξουσιοδότηση κανονισμός (ΕΕ) 2018/46 της Επιτροπής, της 20ής Οκτωβρίου 2017, για τη θέσπιση σχεδίου απορρίψεων για ορισμένους τύπους βενθοπελαγικής αλιείας και αλιείας βαθέων υδάτων στα Βορειοδυτικά Ύδατα για το έτος 2018

12.1.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 7/13
               
            ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2018/46 ΤΗΣ ΕΠΙΤΡΟΠΉΣ
      της 20ής Οκτωβρίου 2017
      για τη θέσπιση σχεδίου απορρίψεων για ορισμένους τύπους βενθοπελαγικής αλιείας και αλιείας βαθέων υδάτων στα Βορειοδυτικά Ύδατα για το έτος 2018
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 15 παράγραφος 6 και το άρθρο 18 παράγραφοι 1 και 3,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων σε όλους τους τύπους αλιείας της Ένωσης, μέσω της θέσπισης υποχρέωσης εκφόρτωσης για τα αλιεύματα ειδών που υπόκεινται σε όρια αλιευμάτων.
               
            
                  (2)
               
               
                  Με στόχο την εφαρμογή της υποχρέωσης εκφόρτωσης, το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ' εξουσιοδότηση πράξεων για περίοδο που δεν υπερβαίνει τα τρία έτη, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
               
            
                  (3)
               
               
                  Ο κατ' εξουσιοδότηση κανονισμός (ΕΕ) 2016/2375 της Επιτροπής (2) θέσπισε σχέδιο απορρίψεων για ορισμένους τύπους βενθοπελαγικής αλιείας στα Βορειοδυτικά Ύδατα για την περίοδο 2016-2018, έπειτα από κοινή σύσταση που υποβλήθηκε από το Βέλγιο, την Ιρλανδία, την Ισπανία, τη Γαλλία, τις Κάτω Χώρες και το Ηνωμένο Βασίλειο το 2016.
               
            
                  (4)
               
               
                  Το Βέλγιο, η Ιρλανδία, η Ισπανία, η Γαλλία, οι Κάτω Χώρες και το Ηνωμένο Βασίλειο έχουν άμεσο διαχειριστικό συμφέρον στην αλιεία στα Βορειοδυτικά Ύδατα. Κατόπιν διαβούλευσης με το Γνωμοδοτικό Συμβούλιο Βορειοδυτικών Υδάτων, τα εν λόγω κράτη μέλη υπέβαλαν νέα κοινή σύσταση στην Επιτροπή την 31η Μαΐου 2017 σχετικά με σχέδιο απορρίψεων για ορισμένους τύπους βενθοπελαγικής αλιείας και αλιείας βαθέων υδάτων στα Βορειοδυτικά Ύδατα για το έτος 2018. Οι επιστημονικές γνωμοδοτήσεις των αρμόδιων επιστημονικών οργάνων εξετάστηκαν από την Επιστημονική, Τεχνική και Οικονομική Επιτροπή Αλιείας (ΕΤΟΕΑ) (3). Τα μέτρα που προτείνονται στη νέα κοινή σύσταση συνάδουν με το άρθρο 18 παράγραφος 3 του κανονισμού (ΕΕ) αριθ. 1380/2013 και μπορούν, συνεπώς, να περιληφθούν στον παρόντα κανονισμό.
               
            
                  (5)
               
               
                  Σύμφωνα με το άρθρο 15 παράγραφος 1 στοιχείο γ) του κανονισμού (ΕΕ) αριθ. 1380/2013, η υποχρέωση εκφόρτωσης εφαρμόζεται στα Βορειοδυτικά Ύδατα το αργότερο από την 1η Ιανουαρίου 2016 για τα είδη που προσδιορίζουν την αλιεία και υπόκεινται σε όρια αλιευμάτων. Η νέα κοινή σύσταση καθορίζει τους στόλους που πρέπει να συμμορφώνονται με την υποχρέωση εκφόρτωσης στη μεικτή αλιεία γάδου, μπακαλιάρου εγκλεφίνου, νταουκιού Ατλαντικού και μαύρου μπακαλιάρου, στην αλιεία καραβίδας, στη μεικτή αλιεία γλώσσας και ευρωπαϊκής χωματίδας, καθώς και στην αλιεία μπακαλιάρου μερλούκιου, ζαγκέτας και κίτρινου μπακαλιάρου.
               
            
                  (6)
               
               
                  Σύμφωνα με τη νέα κοινή σύσταση, το σχέδιο απορρίψεων για το έτος 2018 θα πρέπει να καλύπτει, επιπροσθέτως των τύπων αλιείας που καθορίζονται στον κατ' εξουσιοδότηση κανονισμό (ΕΕ) 2016/2375 (δηλαδή τη σε μεγάλο βαθμό μεικτή αλιεία γάδου, μπακαλιάρου εγκλεφίνου, νταουκιού Ατλαντικού και μαύρου μπακαλιάρου, την αλιεία καραβίδας, τη μεικτή αλιεία γλώσσας και ευρωπαϊκής χωματίδας, την αλιεία μπακαλιάρου μερλούκιου, ζαγκέτας και κίτρινου μπακαλιάρου), την αλιεία μαύρου μπακαλιάρου στις διαιρέσεις ICES VI, Vb και VII. Τα παρεμπιπτόντως αλιευόμενα είδη θα πρέπει επίσης να καλύπτονται σε ορισμένους τύπους αλιείας.
               
            
                  (7)
               
               
                  Στη νέα κοινή σύσταση προτείνεται επίσης η εφαρμογή της υποχρέωσης εκφόρτωσης από το 2018 στην αλιεία βαθέων υδάτων με τη χρήση τρατών και γρίπων για την αλίευση μαύρου σπαθόψαρου, μουρούνας διπτερύγιας και γρεναδιέρου στην υποπεριοχή ICES VI και στη διαίρεση ICES Vb.
               
            
                  (8)
               
               
                  Στη νέα κοινή σύσταση προτείνεται, για το έτος 2018, να καθοριστεί εξαίρεση που συνδέεται με το υψηλό ποσοστό επιβίωσης, όπως αναφέρεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, για την καραβίδα που αλιεύεται με κιούρτους, παγίδες ή κοφινέλλα στη διαίρεση ICES VI και στην υποπεριοχή VII, λαμβανομένων υπόψη των χαρακτηριστικών των εργαλείων, των αλιευτικών πρακτικών και του οικοσυστήματος. Η ΕΤΟΕΑ κατέληξε στο συμπέρασμα ότι η εξαίρεση είναι δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στο σχέδιο απορρίψεων για το 2018.
               
            
                  (9)
               
               
                  Στη νέα κοινή σύσταση προτείνεται, για το έτος 2018, να καθοριστεί εξαίρεση που συνδέεται με το υψηλό ποσοστό επιβίωσης, όπως αναφέρεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, για τα αλιεύματα γλώσσας κάτω από το ελάχιστο μέγεθος αναφοράς διατήρησης που αλιεύονται από τράτες με πόρτες με μέγεθος ματιών του σάκου 80-99 mm στη διαίρεση ICES VIId εντός έξι ναυτικών μιλίων από την ακτή και εκτός περιοχών αναγνωρισμένων ως περιοχών αναπαραγωγής. Η ΕΤΟΕΑ σημείωσε ότι θα πρέπει να καθοριστούν οι περιοχές αναπαραγωγής που αναφέρονται στον κανονισμό. Συνεπώς, αυτή η εξαίρεση θα πρέπει να περιληφθεί στο σχέδιο απορρίψεων για το 2018, υπό την προϋπόθεση ότι τα οικεία κράτη μέλη θα προβούν σε επιπλέον δοκιμές και θα παράσχουν τις πληροφορίες σχετικά με την τοποθεσία των περιοχών αναπαραγωγής.
               
            
                  (10)
               
               
                  Στη νέα κοινή σύσταση προτείνονται, για το έτος 2018, επτά εξαιρέσεις de minimis από την υποχρέωση εκφόρτωσης για ορισμένους τύπους αλιείας και έως ορισμένα επίπεδα. Τα στοιχεία που υπέβαλαν τα κράτη μέλη εξετάστηκαν από την ΕΤΟΕΑ, η οποία κατέληξε στο συμπέρασμα ότι η κοινή σύσταση περιελάμβανε αιτιολογημένα επιχειρήματα σχετικά με τη δυσκολία περαιτέρω βελτίωσης της επιλεκτικότητας και/ή σχετικά με το δυσανάλογο κόστος διαχείρισης των ανεπιθύμητων αλιευμάτων, συνοδευόμενα σε ορισμένες περιπτώσεις από ποιοτική εκτίμηση των δαπανών. Υπό το πρίσμα των ανωτέρω και ελλείψει διαφορετικών επιστημονικών στοιχείων, είναι σκόπιμο να περιληφθούν οι ως άνω εξαιρέσεις de minimis στο σχέδιο απορρίψεων για το 2018 με βάση τα ποσοστά που προτείνονται στην κοινή σύσταση και σε επίπεδα που δεν υπερβαίνουν τα επιτρεπόμενα δυνάμει του άρθρου 15 παράγραφος 1 του κανονισμού (ΕΕ) αριθ. 1380/2013.
               
            
                  (11)
               
               
                  Η εξαίρεση de minimis που προτείνεται για το νταούκι Ατλαντικού, με ανώτατο όριο το 6 % των συνολικών ετήσιων αλιευμάτων του εν λόγω είδους από σκάφη που χρησιμοποιούν τράτες βυθού και γρίπο με μέγεθος ματιών μικρότερο από 100 mm και πελαγικές τράτες για την αλιεία νταουκιού Ατλαντικού στις διαιρέσεις ICES VIId και VIIe, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας.
               
            
                  (12)
               
               
                  Η εξαίρεση de minimis που προτείνεται για το νταούκι Ατλαντικού, με ανώτατο όριο το 6 % των συνολικών ετήσιων αλιευμάτων του εν λόγω είδους από σκάφη που χρησιμοποιούν τράτες βυθού και γρίπους με μέγεθος ματιών τουλάχιστον 100 mm για την αλίευση νταουκιού Ατλαντικού στις διαιρέσεις ICES VIIb – VIIj, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας.
               
            
                  (13)
               
               
                  Η εξαίρεση de minimis που προτείνεται για το νταούκι Ατλαντικού, με ανώτατο όριο το 6 % των συνολικών ετήσιων αλιευμάτων του εν λόγω είδους για το 2018 από σκάφη που χρησιμοποιούν τράτες βυθού και γρίπους με μέγεθος ματιών μικρότερο από 100 mm για την αλίευση νταουκιού Ατλαντικού στην υποπεριοχή ICES VII (εξαιρουμένων των VIIa, VIId και VIIe), στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας.
               
            
                  (14)
               
               
                  Όσον αφορά αυτές τις τρεις εξαιρέσεις de minimis που προτείνονται για το νταούκι Ατλαντικού, ο κατ' εξουσιοδότηση κανονισμός (ΕΕ) 2016/2375 υποχρεώνει τα οικεία κράτη μέλη να υποβάλουν στην Επιτροπή πρόσθετα επιστημονικά στοιχεία που αιτιολογούν τις εξαιρέσεις. Η ΕΤΟΕΑ παρατήρησε ότι, μολονότι τα στοιχεία δεν είναι ακόμη πλήρη, οι συμπληρωματικές πληροφορίες που υποβλήθηκαν απαντούν σε ορισμένες ανησυχίες της ΕΤΟΕΑ. Η ΕΤΟΕΑ τόνισε την ανάγκη για μια πιο συνεκτική προσέγγιση όσον αφορά το απόθεμα αυτό. Με βάση τα επιστημονικά στοιχεία που εξετάστηκαν από την ΕΤΟΕΑ και λαμβανομένου υπόψη ότι τα αποδεικτικά στοιχεία που αιτιολογούν την εξαίρεση έχουν βελτιωθεί, η εν λόγω εξαίρεση θα πρέπει να συμπεριληφθεί στο σχέδιο απορρίψεων για το 2018.
               
            
                  (15)
               
               
                  Η εξαίρεση de minimis που προτείνεται για την καραβίδα, με ανώτατο όριο το 6 % των συνολικών ετήσιων αλιευμάτων του εν λόγω είδους από σκάφη που αλιεύουν καραβίδα στην υποπεριοχή ICES VII, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι η εξαίρεση είναι δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στο σχέδιο απορρίψεων για το 2018.
               
            
                  (16)
               
               
                  Η εξαίρεση de minimis που προτείνεται για την καραβίδα, με ανώτατο όριο το 2 % των συνολικών ετήσιων αλιευμάτων του εν λόγω είδους από σκάφη που αλιεύουν καραβίδα στην υποπεριοχή ICES VI, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας και ότι υπάρχουν υποστηρικτικά ποσοτικά στοιχεία που αποδεικνύουν ότι το κόστος διαχείρισης των ανεπιθύμητων αλιευμάτων είναι δυσανάλογο. Η ΕΤΟΕΑ κατέληξε στο συμπέρασμα ότι η εξαίρεση είναι δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στο σχέδιο απορρίψεων για το 2018.
               
            
                  (17)
               
               
                  Η εξαίρεση de minimis που προτείνεται για τη γλώσσα, με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν εργαλεία TBB μεγέθους ματιών 80-199 mm με αυξημένη επιλεκτικότητα στις διαιρέσεις ICES VIId, VIIe, VIIf, VIIg και VIIh, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ σημειώνει ότι σκοπός της εξαίρεσης είναι να αντισταθμίσει τη χρήση επιλεκτικότερων εργαλείων και να καλύψει τις υπόλοιπες απορρίψεις. Ως εκ τούτου, η εν λόγω εξαίρεση θα πρέπει να περιληφθεί στο σχέδιο απορρίψεων για το 2018.
               
            
                  (18)
               
               
                  Η εξαίρεση de minimis που προτείνεται για τη γλώσσα, με ανώτατο όριο το 3 % των συνολικών ετήσιων αλιευμάτων του εν λόγω είδους από σκάφη που χρησιμοποιούν μανωμένα δίχτυα και απλάδια δίχτυα για την αλίευση γλώσσας στις διαιρέσεις ICES VIId, VIIe, VIIf και VIIg, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι η εξαίρεση είναι επαρκώς καθορισμένη. Ως εκ τούτου, η εν λόγω εξαίρεση θα πρέπει να περιληφθεί στο σχέδιο απορρίψεων για το 2018.
               
            
                  (19)
               
               
                  Το πεδίο εφαρμογής ορισμένων διατάξεων του κατ' εξουσιοδότηση κανονισμού (ΕΕ) 2016/2375 περιορίζεται στο έτος 2017. Κατά συνέπεια, ο εν λόγω κανονισμός θα πρέπει να καταργηθεί και να αντικατασταθεί από νέο κανονισμό που θα παράγει αποτελέσματα από την 1η Ιανουαρίου 2018.
               
            
                  (20)
               
               
                  Δεδομένου ότι τα μέτρα που προβλέπονται στον παρόντα κανονισμό έχουν άμεσο αντίκτυπο στον προγραμματισμό της αλιευτικής περιόδου των σκαφών της Ένωσης και στις σχετικές οικονομικές δραστηριότητες, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Θα πρέπει να εφαρμοστεί από την 1η Ιανουαρίου 2018,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Εφαρμογή της υποχρέωσης εκφόρτωσης
      Στις ζώνες ICES V (εξαιρουμένης της Va και μόνο στα ενωσιακά ύδατα της Vb), VI και VII, η υποχρέωση εκφόρτωσης που προβλέπεται στο άρθρο 15 παράγραφος 1 του κανονισμού (ΕΕ) αριθ. 1380/2013 εφαρμόζεται στη βενθοπελαγική αλιεία και την αλιεία βαθέων υδάτων σύμφωνα με τον παρόντα κανονισμό.
      Άρθρο 2
      Ορισμοί
      Ως «φύλλο Flemish» νοείται το τελευταίο κωνικό τμήμα δικτυώματος δοκότρατας του οποίου το εμπρόσθιο μέρος είναι απευθείας προσδεδεμένο στον σάκο. Τα τμήματα του ανώτερου και του κατώτερου δικτυώματος του φύλλου πρέπει να είναι κατασκευασμένα από μάτια τουλάχιστον 120 mm, όπως μετρώνται μεταξύ των κόμβων, και το φύλλο, όταν είναι τεντωμένο, πρέπει να έχει μήκος τουλάχιστον 3 m.
      Άρθρο 3
      Είδη που υπόκεινται στην υποχρέωση εκφόρτωσης
      Η υποχρέωση εκφόρτωσης εφαρμόζεται σε κάθε τύπο αλιείας, όπως ορίζονται στο παράρτημα, με την επιφύλαξη των εξαιρέσεων που προβλέπονται στα άρθρα 4 και 5.
      Άρθρο 4
      Εξαίρεση που αφορά το ποσοστό επιβίωσης
      1.   Η εξαίρεση που συνδέεται με το υψηλό ποσοστό επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται:
      
                  α)
               
               
                  στην καραβίδα (Nephrops norvegicus) που αλιεύεται με κιούρτους, παγίδες ή κοφινέλλα (κωδικοί εργαλείων (4) FPO και FIX) στις υποπεριοχές ICES VI και VII·
               
            
                  β)
               
               
                  στα αλιεύματα γλώσσας (Solea solea) κάτω από το ελάχιστο μέγεθος αναφοράς διατήρησης, που αλιεύονται από τράτες με πόρτες (κωδικοί εργαλείων OTT, OTB, TBS, TBN, TB, PTB, OT, PT, TX) με μέγεθος ματιών του σάκου 80-99 mm στη διαίρεση ICES VIId εντός έξι ναυτικών μιλίων από την ακτή και εκτός περιοχών αναγνωρισμένων ως περιοχών αναπαραγωγής κατά τις αλιευτικές δραστηριότητες που πληρούν τις παρακάτω προϋποθέσεις: σκάφη μέγιστου μήκους 10 μέτρων, μέγιστης ισχύος μηχανής 221 kW, όταν αλιεύουν σε ύδατα βάθους μικρότερου των 30 μέτρων και με περιορισμό χρήσης των συρόμενων εργαλείων σε διάρκεια έως 1:30 ώρες. Τα εν λόγω αλιεύματα γλώσσας πρέπει να ελευθερώνονται αμέσως.
               
            2.   Έως την 1η Μαΐου 2018, τα κράτη μέλη που έχουν άμεσο διαχειριστικό συμφέρον στα Βορειοδυτικά Ύδατα υποβάλλουν στην Επιτροπή οιαδήποτε πρόσθετα επιστημονικά στοιχεία που δικαιολογούν την εξαίρεση που προβλέπεται στην παράγραφο 1 στοιχείο β). Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) θα αξιολογήσει τα εν λόγω στοιχεία πριν από την 1η Σεπτεμβρίου 2018.
      Άρθρο 5
      Εξαιρέσεις de minimis
      Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται οι ακόλουθες ποσότητες:
      
                  α)
               
               
                  για το νταούκι Ατλαντικού (Merlangius merlangus), κατ' ανώτατο όριο 6 % των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης νταουκιού Ατλαντικού και χρησιμοποιούν τράτες βυθού και γρίπους με μέγεθος ματιών μικρότερο από 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT και TX) και πελαγικές τράτες (OTM, PTM) για την αλίευση νταουκιού Ατλαντικού στις διαιρέσεις ICES VIId και VIIe·
               
            
                  β)
               
               
                  για το νταούκι Ατλαντικού (Merlangius merlangus), κατ' ανώτατο όριο 6 % των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης νταουκιού Ατλαντικού και χρησιμοποιούν τράτες βυθού και γρίπους με μέγεθος ματιών τουλάχιστον 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT και TX) και πελαγικές τράτες (OTM και PTM) για την αλίευση νταουκιού Ατλαντικού στις διαιρέσεις ICES VIIb – VIIj·
               
            
                  γ)
               
               
                  για το νταούκι Ατλαντικού (Merlangius merlangus), κατ' ανώτατο όριο 6 % των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης νταουκιού Ατλαντικού και χρησιμοποιούν τράτες βυθού και γρίπους με μέγεθος ματιών μικρότερο από 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT και TX) και πελαγικές τράτες (OTM και PTM) για την αλίευση νταουκιού Ατλαντικού στην υποπεριοχή ICES VI, εκτός από τις διαιρέσεις VIIa, VIId και VIIe·
               
            
                  δ)
               
               
                  για την καραβίδα (Nephrops norvegicus), κατ' ανώτατο όριο 6 % των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης καραβίδας και αλιεύουν καραβίδα στην υποπεριοχή ICES VII·
               
            
                  ε)
               
               
                  για την καραβίδα (Nephrops norvegicus), κατ' ανώτατο όριο 2 % των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης καραβίδας και αλιεύουν καραβίδα στην υποπεριοχή ICES VI·
               
            
                  στ)
               
               
                  για τη γλώσσα (Solea solea), κατ' ανώτατο όριο 3 % των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης γλώσσας και χρησιμοποιούν μανωμένα και απλάδια δίχτυα για την αλίευση γλώσσας στις διαιρέσεις ICES VIId, VIIe, VIIf και VIIg·
               
            
                  ζ)
               
               
                  για τη γλώσσα (Solea solea), κατ' ανώτατο όριο 3 % των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης γλώσσας και χρησιμοποιούν εργαλεία TBB μεγέθους ματιών 80-199 mm με αυξημένη επιλεκτικότητα, όπως τεμάχιο επιμήκυνσης με μεγάλα μάτια, για την αλίευση της γλώσσας στις διαιρέσεις ICES VIId, VIIe, VIIf, VIIg και VIIh.
               
            Άρθρο 6
      Σκάφη που υπόκεινται στην υποχρέωση εκφόρτωσης
      1.   Τα κράτη μέλη καθορίζουν, σύμφωνα με τα κριτήρια που προβλέπονται στο παράρτημα, τα σκάφη που υπόκεινται στην υποχρέωση εκφόρτωσης για κάθε συγκεκριμένο τύπο αλιείας.
      Τα σκάφη που όφειλαν να τηρήσουν την υποχρέωση εκφόρτωσης για ορισμένους τύπους αλιείας το 2017 εξακολουθούν να υπόκεινται στην υποχρέωση εκφόρτωσης όσον αφορά τα συγκεκριμένα είδη αλιείας.
      2.   Πριν από τις 31 Δεκεμβρίου 2017, τα οικεία κράτη μέλη υποβάλλουν στην Επιτροπή και στα άλλα κράτη μέλη, μέσω του ασφαλούς δικτυακού τόπου ελέγχου της Ένωσης, τους καταλόγους των σκαφών που καθορίζονται σύμφωνα με την παράγραφο 1 για κάθε συγκεκριμένο τύπο αλιείας που περιλαμβάνεται στο παράρτημα. Τα κράτη μέλη επικαιροποιούν τους εν λόγω καταλόγους.
      Άρθρο 7
      Κατάργηση
      Ο κατ' εξουσιοδότηση κανονισμός (ΕΕ) 2016/2375 καταργείται.
      Άρθρο 8
      Έναρξη ισχύος
      Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιανουαρίου 2018 έως την 31η Δεκεμβρίου 2018.
      Ωστόσο, το άρθρο 6 εφαρμόζεται από την ημερομηνία έναρξης ισχύος του παρόντος κανονισμού.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 20 Οκτωβρίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 352 της 12.10.2016, σ. 39.
      
         (2)  Ο κατ' εξουσιοδότηση κανονισμός (ΕΕ) 2015/2438 της Επιτροπής, της 12ης Οκτωβρίου 2015, θέσπισε σχέδιο απορρίψεων για ορισμένους τύπους αλιείας βενθοπελαγικών ειδών στα Βορειοδυτικά Ύδατα για την περίοδο 2016-2018 (ΕΕ L 336 της 23.12.2015, σ. 29) και καταργήθηκε και αντικαταστάθηκε από τον κατ' εξουσιοδότηση κανονισμό (ΕΕ) 2016/2375 της Επιτροπής, της 12ης Οκτωβρίου 2016, για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στα Βορειοδυτικά Ύδατα για την περίοδο 2016-2018 (ΕΕ L 352 της 23.12.2016, σ. 39).
      
         (3)  2017-07_STECF PLEN 17-02_JRCxxx.pdf
      
         (4)  Οι κωδικοί αλιευτικών εργαλείων που χρησιμοποιούνται στον παρόντα κανονισμό καθορίζονται από τον Οργανισμό Τροφίμων και Γεωργίας των Ηνωμένων Εθνών.
      
         ΠΑΡΑΡΤΗΜΑ
         
            Τύποι αλιείας που υπόκεινται στην υποχρέωση εκφόρτωσης
         
         
                     α)
                  
                  
                     Τύποι αλιείας στα ενωσιακά και διεθνή ύδατα της υποπεριοχής ICES VI και της διαίρεσης Vb
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Περιγραφή αλιευτικού εργαλείου
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες & γρίποι
                              
                              
                                 Όλα
                              
                              
                                 Όλα τα αλιεύματα μπακαλιάρου εγκλεφίνου και τα παρεμπίπτοντα αλιεύματα γλώσσας, ευρωπαϊκής χωματίδας και ζαγκέτας, όπου το σύνολο των εκφορτώσεων ανά σκάφος όλων των ειδών, κατά το 2015 και το 2016 (*1), περιελάμβανε σε ποσοστό άνω του 5 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό
                              
                           
                                 Καραβίδα (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Τράτες, γρίποι, κιούρτοι, ιχθυοπαγίδες & κοφινέλλα
                              
                              
                                 Όλα
                              
                              
                                 Όλα τα αλιεύματα καραβίδας και τα παρεμπίπτοντα αλιεύματα μπακαλιάρου εγκλεφίνου, γλώσσας, ευρωπαϊκής χωματίδας και ζαγκέτας, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*1), περιελάμβανε καραβίδα σε ποσοστό άνω του 5 %.
                              
                           
                                 Μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες
                              
                              
                                 ≥ 100 mm
                              
                              
                                 Όλα τα αλιεύματα μαύρου μπακαλιάρου, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*1), περιελάμβανε μαύρο μπακαλιάρο σε ποσοστό άνω του 50 %.
                              
                           
                                 Μαύρο σπαθόψαρο (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες & γρίποι
                              
                              
                                 ≥ 100 mm
                              
                              
                                 Όλα τα αλιεύματα μαύρου σπαθόψαρου, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*1), περιελάμβανε μαύρο σπαθόψαρο σε ποσοστό άνω του 20 %.
                              
                           
                                 Μουρούνα διπτερύγια (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες & γρίποι
                              
                              
                                 ≥ 100 mm
                              
                              
                                 Όλα τα αλιεύματα μουρούνας διπτερύγιας, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*1), περιελάμβανε μουρούνα διπτερύγια σε ποσοστό άνω του 20 %.
                              
                           
                                 Γρεναδιέρος (Coryphaeides rupestris, Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες & γρίποι
                              
                              
                                 ≥ 100 mm
                              
                              
                                 Όλα τα αλιεύματα γρεναδιέρου, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*1), περιελάμβανε γρεναδιέρο σε ποσοστό άνω του 20 %.
                              
                           
               
                     β)
                  
                  
                     Τύποι αλιείας στις υποπεριοχές ICES VI και VII και στα ενωσιακά και διεθνή ύδατα της διαίρεσης ICES Vb
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Περιγραφή αλιευτικού εργαλείου
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Μπακαλιάρος μερλούκιος
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Τράτες & γρίποι
                              
                              
                                 Όλα
                              
                              
                                 Όλα τα αλιεύματα μπακαλιάρου μερλούκιου, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*2), περιελάμβανε μπακαλιάρο μερλούκιο σε ποσοστό άνω του 10 %.
                              
                           
                                 Μπακαλιάρος μερλούκιος
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα μπακαλιάρου μερλούκιου
                              
                           
                                 Μπακαλιάρος μερλούκιος
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Όλα τα παραγάδια
                              
                              
                                 Όλα
                              
                              
                                 Όλα τα αλιεύματα μπακαλιάρου μερλούκιου
                              
                           
               
                     γ)
                  
                  
                     Τύποι αλιείας στην υποπεριοχή ICES VII
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Περιγραφή αλιευτικού εργαλείου
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Καραβίδα (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Τράτες, γρίποι, κιούρτοι, ιχθυοπαγίδες & κοφινέλλα
                              
                              
                                 Όλα
                              
                              
                                 Όλα τα αλιεύματα καραβίδας, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*3), περιελάμβανε καραβίδα σε ποσοστό άνω του 10 %
                              
                           
                                 Μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες
                              
                              
                                 ≥ 100 mm
                              
                              
                                 Όλα τα αλιεύματα μαύρου μπακαλιάρου, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*3), περιελάμβανε μαύρο μπακαλιάρο σε ποσοστό άνω του 50 %.
                              
                           
               
                     δ)
                  
                  
                     Τύποι αλιείας στη διαίρεση ICES VIIa
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες & γρίποι
                              
                              
                                 Όλα
                              
                              
                                 Όλα τα αλιεύματα μπακαλιάρου εγκλεφίνου, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*4), περιελάμβανε σε ποσοστό άνω του 10 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό
                              
                           
               
                     ε)
                  
                  
                     Τύποι αλιείας στη διαίρεση ICES VIId
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γλώσσα (Solea solea)
                              
                              
                                 TBB
                              
                              
                                 Όλες οι δοκότρατες
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
                                 Γλώσσα (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Τράτες
                              
                              
                                 < 100 mm
                              
                              
                                 Όλα τα αλιεύματα γλώσσας
                              
                           
                                 Γλώσσα (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα & τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες και γρίποι
                              
                              
                                 Όλα
                              
                              
                                 Όλα τα αλιεύματα νταουκιού του Ατλαντικού, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*5), περιελάμβανε σε ποσοστό άνω του 10 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό
                              
                           
               
                     στ)
                  
                  
                     Τύποι αλιείας στη διαίρεση ICES VIIe
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γλώσσα (Solea solea)
                              
                              
                                 TBB
                              
                              
                                 Όλες οι δοκότρατες
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
                                 Γλώσσα (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα & τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
               
                     ζ)
                  
                  
                     Τύποι αλιείας στις διαιρέσεις ICES VIId και VIIe
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Κίτρινος μπακαλιάρος (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα και τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα κίτρινου μπακαλιάρου
                              
                           
               
                     η)
                  
                  
                     Τύποι αλιείας στις διαιρέσεις ICES VIIb, VIIc και VIIf – VIIk
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γλώσσα (Solea solea)
                              
                              
                                 TBB
                              
                              
                                 Όλες οι δοκότρατες
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
                                 Γλώσσα (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα & τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
               
                     θ)
                  
                  
                     Τύποι αλιείας στις διαιρέσεις ICES VIIb, VIIc, VIIe και VIIf – VIIk
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες & γρίποι
                              
                              
                                 Όλα
                              
                              
                                 Όλα τα αλιεύματα νταουκιού του Ατλαντικού, όταν το σύνολο των εκφορτώσεων ανά σκάφος όλων των ειδών, κατά το 2015 και το 2016 (*6), περιελάμβανε σε ποσοστό άνω του 10 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό.
                              
                           
               
            (*1)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2016/2375 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*2)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2016/2375 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*3)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2016/2375 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*4)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2016/2375 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*5)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2016/2375 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*6)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2016/2375 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.